b'\n_START_ARTICLE_\nToyota Starlet\n_START_SECTION_\nHistorie\n_START_PARAGRAPH_\nStarlet ble f\xc3\xb8rst lansert p\xc3\xa5 det japanske markedet i 1973 som en s\xc3\xa5kalt Supermini, en liten kompakt bil med liten motor. Den hadde samme utstyrsniv\xc3\xa5 som Corolla, men ikke like sterke motorer. Starlet hadde flere ansiktsl\xc3\xb8ftninger opp igjennom, blant annet en i 1978, en i 1985, en i 1990, og en i 1994, som holdt l\xc3\xb8pet ut til 1999. Den hadde bakhjulsdrift fra sin begynnelse og helt frem til 1985, da Toyota endret hjuldriften p\xc3\xa5 de aller fleste av sine modeller til fremhjulsdrift._NEWLINE_Etter modellen fikk fremhjulsdrift i 1985 ble den med en gang utstyrt med en 5-trinns girkasse og et generelt h\xc3\xb8yere utstyrsniv\xc3\xa5. Bilen har hatt stort sett samme utstyrsniv\xc3\xa5 som Corolla._NEWLINE_Starlet har alltid v\xc3\xa6rt en popul\xc3\xa6r bil i Norge, og den solgte bra i Europa. Toyota p\xc3\xa5 sin side f\xc3\xb8lte at markedet var modent for noe annet, og lanserte arvtageren Toyota Yaris i 2000 for \xc3\xa5 ta over etter Starlet.'